**OBEC ĎURKOV**

 **Poriadok odmeňovania**

 **pracovníkov obce Ďurkov**

**PORIADOK** **ODMEŇOVANIA PRACOVNÍKOV OBCE**

**ĎURKOV**

Starosta obce Ďurkov  na  základe  §  13 ods. 4 písm. d)  zákona  SNR  č. 369/1990  Zb.  o  obecnom  zriadení v znení neskorších  zmien a  doplnkov s  použitím §  1 zákona  č.253/1994 Z.z. o právnom  postavení  a  platových  pomeroch  starostov  obcí  v znení neskorších zmien a doplnkov, zákona č.552/2003 Z.z. o výkone práce vo verejnom záujme v znení  neskorších zmien a doplnkov, zákona č. 553/2003 Z.z. o odmeňovaní niektorých zamestnancov pri výkone prác vo verejnom záujme v znení neskorších zmien a doplnkov a zákona č. 311/2001 Z.z. Zákonník práce v znení neskorších zmien a doplnkov   v y d á v a   tento

**p o r i a d o k   o d m e ň o v a n i a   p r a c o v n í k o v**  **o b c e  ĎURKOV**

**Č A S Ť   I.**

   **ÚVODNÉ  USTANOVENIA
§ 1**

1. Poriadok  odmeňovania  pracovníkov  obce  je  súčasťou  vnútorných organizačných

 predpisov obce ĎURKOV.

2. Vychádza z vnútornej štruktúry organizácie obecného úradu v ĎURKOVE a upravuje platové

 pomery, mzdové tarify a ďalšie podmienky odmeňovania pracovníkov obce.

3. Pracovníkovi obce prislúcha za vykonanú prácu mzda.

**§ 2**

**Zásady určovania mzdových prostriedkov, platov a odmien**

**1**. **Obecné zastupiteľstvo určuje a schvaľuje:**

- objem mzdových  prostriedkov pracovníkov obecného úradu, plat starostu obce a hlavného kontrolóra  obce za výkon funkcie, (§ 11 ods.3  písm. i/ zák.  č. 369/1990  Zb. o  obecnom zriadení v znení neskorších  zmien  a  doplnkov  -  ďalej  len  zákona  o  obecnom zriadení),

-  odmeny  poslancom obecného zastupiteľstva a členom komisií za výkon ich funkcie (**bližšie určené v zásadách  odmeňovania poslancov obce Ďurkov)**

**2**. Mzdu zamestnancom obecného úradu  **určuje starosta**  **obce** v zmysle  zákona  553/2003 Z.z. o odmeňovaní niektorých zamestnancov pri výkone prác vo verejnom  záujme v znení neskorších zmien a doplnkov starosta určuje zamestnancom aj odmenu za účasť na zasadnutiach obecného zastupiteľstva.

**ČASŤ  II**

**MZDA ZAMESTNANCOV OBCE
§ 3**

1.      Mzdou  sa  rozumejú  peňažné  plnenia poskytované zamestnávateľom, obcou Ďurkov zamestnancovi za prácu.  Za  mzdu   sa  nepovažuje náhrada za pracovnú pohotovosť, náhrada za pohotovosť a plnenia   poskytované zamestnancovi podľa  osobitných predpisov v  súvislosti  s vykonávaním pracovných činností, najmä  odstupné, odchodné a cestovné náhrady. Mzda nesmie  byť nižšia ako minimálna mzda ustanovená osobitným predpisom.

2.      Funkčným platom na účely tohto Poriadku odmeňovania je súčet tarifného platu, zvýšenie tarifného platu a príplatkov určených mesačnou sumou.

3.      Zamestnancovi patrí:
       a) tarifný plat, ktorý zodpovedá  jeho zaradeniu do platovej triedy a do platového stupňa
       b) príplatky

**4.** Zamestnancovi možno:
      a) zvýšiť  tarifný plat o  osobný príplatok a  to až do  výšky a za podmienok stanovených týmto "Poriadkom odmeňovania"
      b) poskytovať  odmeny  za  podmienok  stanovených týmto "Poriadkom  odmeňovania"

**§ 4
Platové tarify**

1.      Zamestnanec sa zaradí:

**a)** na základe dohodnutého druhu  práce (pracovných činností) a plnenia kvalifikačného predpokladu  vzdelania  a  kvalifikačných  požiadaviek vzdelania do  platovej triedy v  súlade s charakteristikami  platových tried pre pracovné činnosti uvedené v prílohe č. 1 a č. 2 zákona č. 553/2003 Z.z o odmeňovaní niektorých zamestnancov pri výkone práce vo verejnom záujme v znení neskorších predpisov

**b)** podľa dĺžky praxe do jedného z dvanástich platových stupňov uvedených v prílohe č. 3 a č. 8 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov

2.      Ak  niektorá vykonávaná činnosť  nie je uvedená  v žiadnom katalógu činností, zaradenie zamestnanca  do  platovej  triedy  sa  vykonáva na základe  porovnania  činnosti  z  hľadiska zložitosti, zodpovednosti, psychickej  a  fyzickej  náročnosti  s  príkladmi  pracovných činností uvedených v katalógu.

3.      Výnimočné zaradenie pracovníkov v zmysle  § 5 ods. 9 zákona  č. 553/2003 Z.z. sa vykoná zamestnávateľom podľa  kritérií uvedených v citovanom zákone. Zamestnávateľ môže na výkon niektorých činností určiť kvalifikačné požiadavky zamerania alebo odboru vzdelania, príp. aj  ďalšie kvalifikačné požiadavky (absolvovanie odborných kurzov a pod.).

**§ 5**     **Doba rozhodná pre zaradenie zamestnanca do platového stupňa**

1.  Do  doby  rozhodnej   pre  zaradenie  zamestnanca  do  príslušného platového  stupňa (ďalej  len započítateľná  prax) sa  započítava doba praxe v rozsahu uvedenom v § 6 zákona  č. 553/2003 Z.z.

**§ 6**

**Tarifný plat**

1. Zamestnancovi zaradenému do platovej triedy podľa § 5 patrí tarifný plat vo výške platovej tarify ustanovenej pre platovú triedu a platový stupeň, do ktorých je zaradený, podľa základnej stupnice platových taríf alebo podľa osobitnej stupnice platových taríf.

2. Tarifný  plat  vo  vyššom  platovom  stupni patrí zamestnancovi od prvého dňa mesiaca, v ktorom dosiahol počet rokov započítateľnej praxe.

3. Preradenie zamestnanca do vyššieho platového stupňa po dosiahnutí rozhodnej dĺžky započítateľnej  praxe schvaľuje starosta obce.

**§ 7**

**Osobný príplatok**

1.  Zamestnancovi na ocenenie mimoriadnych osobných schopností a dosahovaných pracovných     výsledkov alebo za vykonávanie práce nad rámec pracovných povinností možno  priznať osobný     príplatok vo výške max. 30% platovej tarify najvyššieho platového stupňa platovej triedy, do ktorej      je zamestnanec zaradený. Osobný príplatok je určený pevnou sumou zaokrúhlenou na celé EURÁ     nahor.

2.  Osobný príplatok priznáva starosta obce.

 **§ 8**

**Odmeny**

              1. Zamestnávateľ  môže zamestnancovi  poskytovať odmenu za:

a) kvalitné vykonávanie pracovných činností, alebo za vykonanie práce presahujúcej rámec    pracovných činností vyplývajúcich z druhu práce,

b) splnenie mimoriadnej pracovnej úlohy alebo osobitne významnej pracovnej úlohy,

c) pracovné zásluhy pri dosiahnutí 50 rokov veku až do sumy jeho funkčného platu,

d) poskytnutie  osobnej pomoci pri mimoriadnych udalostiach.

e) odmenu za účasť na zasadnutiach obecného zastupiteľstva vo výške **7,50 € za každé    zasadnutie**

  2. Odmeny podľa ods. 1 písm. a), b) a d) sa udeľujú polročne o odmene a jej výške rozhoduje  starosta obce.

**§ 9**

**Odchodné**

     Pri prvom skončení pracovného pomeru po nadobudnutí nároku na starobný dôchodok, predčasný  starobný alebo  invalidný dôchodok poskytne zamestnávateľ ďalšie odchodné nad ustanovený rozsah podľa § 76 ods. 6 ZP vo výške jedného funkčného platu zamestnanca.

**§ 10**

**Odstupné**

     Pri skončení pracovného pomeru zamestnanca uvedeného v § 63 ods. 1 písm. a) (zrušenie alebo premiestnenie zamestnávateľa) alebo písm. b)  (z dôvodu nadbytočnosti zamestnanca...)  Zákonníka práce,  zamestnávateľ zamestnancovi poskytne ďalšie odstupné nad ustanovený rozsah § 76 ods. 2 ZP vo výške jedného funkčného platu zamestnanca, ak jeho pracovný pomer skončí pred začatím plynutia výpovednej lehoty.

**ČASŤ III.**

 **§ 11**

**Odmeny členov komisií, ktorí nie sú poslancami obecného zastupiteľstva**

Členom komisií, ktorí nie sú členmi obecného zastupiteľstva sa určujú odmeny nasledovne:

* vo výške 7,50 € za účasť na rokovaní OZ
* vo výške 5,00 € za účasť na rokovaní komisie pri OZ
* vo výške 3,00 € za účasť na akcii – 1 hod.

**§ 12**

**Spoločné a záverečné  ustanovenia**

1. Pokiaľ tento "Poriadok odmeňovania" neobsahuje bližšie ustanovenia, použije sa zákon č. 552/2003 Z.z..  o výkone práce vo verejnom záujme v  znení neskorších predpisov, zákon č. 553/2003 Z.z. o odmeňovaní niektorých zamestnancov pri výkone prác vo verejnom záujme v  znení neskorších predpisov, zákon č. 253/1994 Z.z. o platových pomerov starostov obcí v znení neskorších zmien a doplnkov, nariadenie Vlády SR č. 111/2002 Z.z., ktorým sa ustanovujú katalógy pracovných činností vo verejnej službe a zákon 311/2001 Z.z. Zákonník práce v znení neskorších predpisov s výnimkou § 43 ods.1 písm. d), § 96 ods. 3, §118 ods. 2 a 3, § 119 ods. 2, § 120 až 124, § 127 ods.1 až 3, § 128, § 134 a 135.

 Zmeny a  doplnky tohto Poriadku odmeňovania  schvaľuje starosta obce a berie ich na vedomie

Obecné zastupiteľstvo Obce ĎURKOV.

Tento „Poriadok odmeňovania  zobralo na vedomie Obecné zastupiteľstvo v Ďurkove    dňa  29.6.2010.

             Poriadok odmeňovania nadobúda účinnosť dňom  1.7. 2010

**Ondrej Valik**

 **starosta obce v.r.**

V Ďurkove, 29.6. 2010